Pri poskytovaní služieb cestujúcim sú o Vás spracúvané osobné údaje v softvéri dopravcu v rozsahu dokladu totožnosti, číslo letu a destinácia. Pokiaľ sa už Vaše údaje v softvéri dopravcu nachádzajú zamestnanec prevádzkovateľa je oprávnený vykonať verifikáciu údajov na základe predloženia dokladu totožnosti, cestovného dokladu. Na základe Nariadenia Európskeho parlamentu a Rady (ES) č. 1107/2006 z 5. júla 2006 o právach zdravotne postihnutých osôb a osôb so zníženou pohyblivosťou v leteckej doprave prevádzkovateľ o Vás spracúva údaj týkajúci sa zdravotného znevýhodnenia.
Osobné údaje cestujúcich sú spracúvané v súlade so zákonom č. 143/1998 o civilnom letectve (letecký zákon) a o zmene a doplnení niektorých zákonov a v súlade s Nariadením Európskeho parlamentu a Rady (ES) č. 300/2008 o spoločných pravidlách v oblasti bezpečnostnej ochrany civilného letectva. Osobné údaje cestujúcich sú prevádzkovateľom spracúvané po dobu 5 rokov.